Cuneiform Tablet Kt 94/k 584b (AKT 6a 267)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
<big_gap> <gap> <big_gap> ša-ma <big_gap>-dí-na <gap> <big_gap> tí <gap> <big_gap> šál-ma-a-šur e-zi-bu <big_gap> <gap> al <big_gap> a-bi ú <big_gap> <gap> bi lim a <big_gap> <gap> nu IGI <gap> <big_gap> a-na a-lim{ki} lu ni-lik tí-ma-li-ma áš-a-al-ku-nu-ma um-ma a-na-ku-ma KÙ.BABBAR ma-lá i li-bi₄-ku-nu a-bu-ku-nu i-dí-ú šu-uq-lá-ma ú a-na a-lim{ki} lu ni-lik um-ma a-lá-ḫu-um-ma a-ḫu-kà-ma ba-a-nim ma-lá a-bi₄ KÙ.BABBAR i ṭù-pì-im il₅-pu-tí-ni lá-áš-qúl-ma ù a-na a-lim{ki} lu ni-lik a-ta ki-ma KÙ.BABBAR ša-qá-li-im da-na-tim ta-ta-na-pá-lá-ni ù KÙ.BABBAR ša-qá-lam lá ta-mu-a lá tù-na-ḫa-ni ù a-šar ba-a-ba-tum ša a-bi₄-ku-nu i-ba-ší-ú kà-li-ma-ni-ma i-ša-ḫa-tí-ku-nu lá-zi-iz-ma KÙ.BABBAR lu-ša-áš-qí-il₅-ma a-na a-lim{ki} lu ni-lik a-ḫu-kà a-lá-ḫu-um KÙ.BABBAR ma-lá a-bu-šu i ṭù-pì-im il₅-pu-tù-šu KÙ.BABBAR ú-kà-al a-ta KÙ.BABBAR ma-lá a-bu-kà i ṭù-pì-im il₅-pu-tù-kà ša-qá-lam lá ta-mu-a ù tù-na-ni-a al-kam ba-a-nim ma-lá a-bu-kà i-na ṭù-pì-im il₅-pu-tù-kà a ma-lá dí-in a-lim{ki} KÙ.BABBAR šu-qúl-ma ù a-na a-lim{ki} lu ni-lik lá tù-na-ḫa-ni ra-bi₄-ṣa-am a-ba-ba en-nam-a-šur e-pu-ul uš-kà-in a-na ṭup-pì-im ša a-lim{ki} ù ra-bi₄-ṣí-im ša be-lí-a tí-ma-li-ma ta-áš-a-lá-ni-ma a-pu-ul-kà um-ma a-na-ku-ma i-na mu-a-at a-bi₄-ni i dur₄-ḫu-mì-it a-na-ku lá-šu-a-ku a-lá-ḫu-um a-ḫi i ri-iš a-bi₄-ni i-zi-iz ús-ta-ki-lu-ni-ma a-bi₄ ma-da-tí-im lu il₅-pu-ta-ni mì-ma ša ṭup-pì-im a-nim a-na a-bi₄-a lá ḫa-bu-lá-ku ba-a-nim a-na du-ur-ḫu-mì-it a-šar bu-lá-tù ša a-bi₄-ni i-ba-ší-ú-ni lu ni-lik-ma bu-lá-tí lu ni-il₅-qé-a-ma a ma-lá dí-in a-lim{ki} iš-tí-kà a-na a-lim{ki} lu ni-lik-ma li-ma-am lu nu-ṭá-i-ib-ma a-na ší-ma-tim ša a-bi₄-ni ša a-lim{ki} iš-tí a-ḫi-a ù a-ḫa-tí-a lá-tù-wa šu-ma um-ma a-ta-ma a-na dur₄-ḫu-mì-it lá a-lá-ak qí-bi₄-a-ma ba-a-nim u₄-ma-ma a-na a-lim{ki} lu ni-ṣí i dí-tí-im lá tù-ša-a-lá-ni a-na a-lá-ki-im qá-at-kà lá am-ḫa-aṣ a-lá-ḫu-um ra-bi₄-ṣa-am a-ba-ba e-pu-ul um-ma a-lá-ḫu-ma uš-kà-in a-na ṭup-pì-im ša a-lim{ki} ú ra-bi₄-ṣí-im ša be-li-a tí-ma-li-ma tù-ša-e-li-ma a-pu-ul-kà um-ma a-na-ku-ma al-kam ba-a-am ma-lá a-bi₄ KÙ.BABBAR i ṭù-pì-im il₅-pu-tù-ni lá-áš-qúl-ma ú a-na a-lim{ki} lu ni-lik al-kam u₄-ma-ma KÙ.BABBAR lá-áš-qúl-ma ú ba-a-ba-tim ša a-bi-ni lu-kà-li-im-im-kà-ma i ša-ḫa-tí-a i-zi-iz-ma KÙ.BABBAR lu nu-ša-áš-qí-il₅-ma a ma-lá ṭup-pí-im ša a-lim{ki} a-na a-lim{ki} lu ni-lik <gap> ṭup-pá-am ša a-lim{ki} ù ra-bi₄-ṣa-am ša be-li-ni lá ú-na-aḫ a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI ú-ṣú-ra-nim DUMU sá-li-a IGI a-šur-ták-lá-ku DUMU a-šur-mu-ta-bi₄-il₅